Кеняöн шуöны кык пöлöс лэбачöс. Öтиыс (латин Garrulus glandarius; рочӧн сойка)) чавкан ыджда, а мöдыс (латин Perisoreus infaustus; рочӧн кукша)) – ичöтджык.

«Олень» медводдза кывбурсӧ Иван Истомин йӧзӧдіс Ямал-Яран кытшса газетын 1936 вося рака тӧлысьӧ. Сэксянь кывбур да висьтъясыс, очерк да публицистика гижӧдъясыс петавлісны кытшса да Тюмень обласьтса газетъясын, «Омский альманах», «Сибирские огни», «Дружба народов», «Урал» да «Нева» журналъясын, «Войвыв кодзув» журналын, «Полярный круг» альманахын да мукӧдлан.

1956 да 1960 — кык ним ӧтпырйӧ вӧлі мӧд грездлӧн: «Зинково» либӧ «Кобра». Сэсся тайӧ гредсӧ вӧлі шуӧны «Кобран». 1959 воын тані оліс 38 морт.

Евгений Гуляев чужис 1928 вося рака тӧлысь 4 лунӧ Кулӧмдiн районса Дереваннӧй сиктын. 1949 воын помаліс Коми канмуса педагогика институт. 1949-1954 воясӧ уджаліс велӧдысьӧн Помӧсдінса шӧр школаын. Аспирантура бӧрын уджаліс СССР-са наукаяс академиялӧн Коми филиалысь Кыв, литература да история институтын: 1957-1968 воясӧ — младшӧй научнӧй сотрудникӧн, 1968-1977 воясӧ — старшӧй научнӧй сотрудникӧн.

Интерлингва (Interlingua) — лӧсьӧдӧм войтыркостса кыв латин кыв панас вылын, код вӧлі йӧзӧдӧма 1951 воын да лӧсьӧдӧма 1936-1951 воясӧ Войтыркостса отсасян кывлы котырӧн («International Auxiliary Language Association», IALA) Германияса да Америкаса кыв туялысь Александр Гоудлӧн веськӧдлӧм улын.

Иван Изъюров чужис 1910 вося рака тӧлысь 6-ӧд лунӧ Вӧлӧгда губерняысь Усть-Сысольск уездса Позтыкерӧсын (ӧні — Кӧрткерӧс районса Позтыкерӧс сикт). Сыктывкарса мӧд тшупӧда школа помалӧм бӧрын уджаліс Коми небӧг лэдзанінын, сэсся «Ударник» журналын.

Медводз кывбуръяссӧ гижӧма рочӧн. Ёртъясыс коркӧ юалӧмаӧсь, «мыйла кывбуръяссӧ оз гиж комиӧн»? Та бӧрын босьтчӧма гижны сӧмын комиӧн. Сы бӧрын нин, кор кутӧма кывны асьсӧ гижысьӧн, мунӧма велӧдчыны А.М. Горький нима Литературнӧй институтӧ.

Асыввылын Рочмукӧд орчча, рыт-войвылын - Шведмукӧд, войвылын - Норвегиякӧд. Лунвылын да рытвылын Суоми Му кытшалӧны Балты саридз да сылӧн Финн да Ботник куръяяс.

1980-ӧд вося ӧшым тӧлысь 15-ӧд лунӧ №232 тшӧктӧм серти Ужгаса школалы сетӧма Данилов Алексей Дмитриевич ним — Айму вӧсна Ыджыд тыш дырся Сӧветскӧй Союзса Герой.

Коми гижысь котыр (рочӧн: Союз коми писателей) — «Россияса гижысь котыр» ставроссияса общественнӧй котырлӧн регионса юкӧн. Артмӧдӧма 1934 воын.

Европий, лат. Europium (Eu) тайӧ 63-ӧд химия элемент. Небыд кӧртулов, эзысь-еджыд рӧма. Топыдлун - 5,243 г/см³. Сылан температура - 1 099 K либӧ 826 °C. Пуӧ 1802 K либӧ 1529 °C температура дырйи.

2013, ӧшым тӧлысь 12 лун — Коми гижысь котырӧ пырисны 9 морт. Витӧн гижӧны рочӧн: Коми Республикаса шылад тэчысьяс котырлӧн веськӧдлысь Михаил Герцман, вӧвлӧм разведчик Виктор Давыдов, кераяс кыпӧдысь Станислав Новиков, укваса олысьяс Сергей Рулёв да Инга Карабинская. Нёльыс гижӧны комиӧн: Любовь Ануфриева, Алёна Шомысова, Иван Ногиев да Алексей Мишарин.

Идиом Неутраль (Idiom Neutral) — лӧсьӧдӧм войтыркостса кыв, код вӧлі лӧсьӧдӧма 1893—1898 воясӧ Воляпук Академияӧн Петыркарса кыв туялысь Вальдемар Розенбергерлӧн веськӧдлӧм улын.